80/1025/ETY: Komission päätös, tehty 20 päivänä lokakuuta 1980, nautaeläinten luomistaudin, tuberkuloosin ja leukoosin hävittämiseksi tehtyjen kansallisten suunnitelmien soveltamista koskevista paikan päällä suoritettavista tarkastuksista



Virallinen lehti nro L 304 , 13/11/1980 s. 0035 - 0036

Suomenk. erityispainos Alue 3 Nide 12 s. 0191

Espanjank. erityispainos: Luku 03 Nide 19 s. 0164

Ruotsink. erityispainos Alue 3 Nide 12 s. 0191

Portugalink. erityispainos: Luku 03 Nide 19 s. 0164



KOMISSION PÄÄTÖS, tehty 20 päivänä lokakuuta 1980, nautaeläinten luomistaudin, tuberkuloosin ja leukoosin hävittämiseksi tehtyjen kansallisten suunnitelmien soveltamista koskevista paikan päällä suoritettavista tarkastuksista (80/1025/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön toimenpiteistä nautakarjan luomistaudin, tuberkuloosin ja leukoosin hävittämiseksi 17 päivänä toukokuuta 1977 annetun direktiivin 77/391/ETY() 10 artiklan, sekä katsoo, että neuvosto on erityisesti yhteisön nautakarjan terveydentilan parantamiseksi ja nautojen kaupan helpottamiseksi ottanut direktiivissä 77/391/ETY käyttöön yhteisön toimenpiteet luomistaudin, tuberkuloosin ja leukoosin hävittämisen nopeuttamiseksi tai tehostamiseksi, neuvosto on mainitun direktiivin 13 artiklan mukaisesti vahvistanut direktiivissä 78/52/ETY() yhteisön vaatimukset, jotka koskevat kansallisia suunnitelmia nautaeläinten luomistaudin, tuberkuloosin ja leukoosin nopeutetuksi hävittämiseksi, komissio on direktiivin 77/391/ETY 9 artiklan mukaisesti päättänyt hyväksyä seuraavat kansalliset suunnitelmat tautien nopeutetuksi hävittämiseksi: Yhdistyneen kuningaskunnan luomistautia koskeva suunnitelma, Tanskan leukoosia koskeva suunnitelma(), Ranskan luomistautia ja tuberkuloosia koskevat suunnitelmat(), Irlannin luomistautia ja tuberkuloosia koskevat suunnitelmat(), Saksan liittotasavallan leukoosia koskeva suunnitelma(), Belgian luomistautia koskeva suunnitelma() ja Italian luomistautia ja tuberkuloosia koskevat suunnitelmat(), direktiivin 77/391/ETY 10 artiklassa säädetään säännöllisistä tarkastuksista paikan päällä kansallisten hävittämissuunnitelmien soveltamisen varmistamiseksi eläinlääketieteelliseltä kannalta; kyseisen artiklan soveltamiseksi olisi vahvistettava paikan päällä tehtävien tarkastusten suorittamisen edellytykset; pysyvälle eläinlääkintäkomitealle on aiheellista ilmoittaa paikan päällä tehtyjen tarkastusten tuloksista niiden suunnitelmien osalta, joista se on antanut lausunnon, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Nautaeläinten luomistaudin, tuberkuloosin ja leukoosin hävittämistä koskevien kansallisten suunnitelmien soveltamisen varmistamiseksi eläinlääkinnälliseltä kannalta paikan päällä tapahtuvia tarkastuksia tehdään kussakin asianomaisessa jäsenvaltiossa ensimmäisen kerran ennen 31 päivää joulukuuta 1980 ja sen jälkeen vuosittain. 2 artikla 1. Komissio nimeää kussakin tapauksessa asiantuntijat, jotka vastaavat 1 artiklassa tarkoitetuista tarkastuksista paikan päällä. 2. Jäsenvaltioille ilmoitetaan paikan päällä tehtävistä tarkastuksista 30 päivää aikaisemmin, jotta ne kykenevät antamaan direktiivin 77/391/ETY 10 artiklassa säädettyä tarvittavaa apua. 3. Paikan päällä tehtäviä tarkastuksia suorittaessaan nimetyt asiantuntijat käyvät tapaamassa kansallisten hävittämissuunnitelmien täytäntöönpanosta vastaavia toimivaltaisia keskusviranomaisia tai alueellisia viranomaisia. He voivat myös tarpeen vaatiessa omasta pyynnöstään käydä karjatiloilla, teurastamoissa, ruhojen hävittämislaitoksissa, laboratorioissa tai muissa asiaankuuluvissa paikoissa tai tiloissa. 3 artikla Edellä 1 artiklassa tarkoitettujen paikan päällä tehtävien tarkastusten perusteella laaditut kertomukset toimitetaan pysyvälle eläinlääkintäkomitealle. 4 artikla Tämä päätös on osoitettu kaikille jäsenvaltioille. Tehty Brysselissä 20 päivänä lokakuuta 1980. Komission puolesta Finn GUNDELACH Varapuheenjohtaja () EYVL N:o L 145, 13.6.1977, s. 44 () EYVL N:o L 15, 19.1.1978, s. 34 () EYVL N:o L 152, 8.6.1978, s:nrot 22 ja 23 (päätökset 78/480/ETY ja 78/481/ETY) () EYVL N:o L 164, 21.6.1978, s. 22 (päätös 78/539/ETY) () EYVL N:o L 227, 18.8.1978, s. 28 (päätös 78/682/ETY) () EYVL N:o L 13, 19.1.1979, s. 63 (päätös 79/48/ETY) () EYVL N:o L 17, 24.1.1979, s. 16 (päätös 79/75/ETY) () EYVL N:o L 29, 6.2.1980, s. 27 (päätös 80/122/ETY)